strabo.geographica 7.1.4
γνώριμα δὲ ταῦτα κατέστη τὰ ἔθνη πολεμοῦντα πρὸς Ῥωμαίους , εἶτʼ ἐνδιδόντα καὶ πάλιν ἀφιστάμενα ἢ καὶ καταλείποντα τὰς κατοικίας · κἂν πλείω δὲ γνώριμα ὑπῆρξεν , εἰ ἐπέτρεπε τοῖς στρατηγοῖς ὁ Σεβαστὸς διαβαίνειν τὸν Ἄλβιν μετιοῦσι τοὺς ἐκεῖσε ἀπανισταμένους . νυνὶ δʼ εὐπορώτερον ὑπέλαβε στρατηγεῖν τὸν ἐν χερσὶ πόλεμον , εἰ τῶν ἔξω τοῦ Ἄλβιος καθʼ ἡσυχίαν ὄντων ἀπέχοιτο καὶ μὴ παροξύνοι πρὸς τὴν κοινωνίαν τῆς ἔχθρας . ἤρξαντο δὲ τοῦ πολέμου Σούγαμβροι πλησίον οἰκοῦντες τοῦ Ῥήνου , Μέλωνα ἔχοντες ἡγεμόνα · κἀκεῖθεν ἤδη διεδέχοντο ἄλλοτʼ ἄλλοι δυναστεύοντες καὶ καταλυόμενοι , πάλιν δʼ ἀφιστάμενοι , προδιδόντες καὶ τὰ ὅμηρα καὶ τὰς πίστεις . πρὸς οὓς ἡ μὲν ἀπιστία μέγα ὄφελος , οἱ δὲ πιστευθέντες τὰ μέγιστα κατέβλαψαν , καθάπερ οἱ Χηροῦσκοι καὶ οἱ τούτοις ὑπήκοοι , παρʼ οἷς τρία τάγματα Ῥωμαίων μετὰ τοῦ στρατηγοῦ Ὀυάρου Κουιντιλλίου παρασπονδηθέντα ἀπώλετο ἐξ ἐνέδρας . ἔτισαν δὲ δίκας ἅπαντες καὶ παρέσχον τῷ νεωτέρῳ Γερμανικῷ λαμπρότατον θρίαμβον , ἐν ᾧ ἐθριαμβεύθη τῶν ἐπιφανεστάτων ἀνδρῶν σώματα καὶ γυναικῶν , Σεγιμοῦντός τε Σεγέστου υἱός , Χηρούσκων ἡγεμών , καὶ ἀδελφὴ αὐτοῦ , γυνὴ δʼ Ἀρμενίου τοῦ πολεμαρχήσαντος ἐν τοῖς Χηρούσκοις ἐν τῇ πρὸς Ὀυᾶρον Κουιντίλλιον παρασπονδήσει καὶ νῦν ἔτι συνέχοντος τὸν πόλεμον , ὄνομα Θουσνέλδα , καὶ υἱὸς τριετὴς Θουμέλικος · ἔτι δὲ Σεσίθακος , Σεγιμήρου υἱὸς τῶν Χηρούσκων ἡγεμόνος , καὶ γυνὴ τούτου Ῥαμίς , Οὐκρομήρου θυγάτηρ ἡγεμόνος Χάττων , καὶ Δευδόριξ , Βαιτόριγος τοῦ Μέλωνος ἀδελφοῦ υἱός , Σούγαμβρος . Σεγέστης δὲ ὁ πενθερὸς τοῦ Ἀρμενίου καὶ ἐξ ἀρχῆς διέστη πρὸς τὴν γνώμην αὐτοῦ καὶ λαβὼν καιρὸν ηὐτομόλησε καὶ τῷ θριάμβῳ παρῆν τῶν φιλτάτων , ἐν τιμῇ ἀγόμενος . ἐπόμπευσε δὲ καὶ Λίβης τῶν Χάττων ἱερεύς , καὶ ἄλλα δὲ σώματα ἐπομπεύθη ἐκ τῶν πεπορθημένων ἐθνῶν , Καούλκων Καμψανῶν Βρουκτέρων Οὐσίπων Χηρούσκων Χάττων Χαττουαρίων Λανδῶν Τουβαττίων . διέχει δὲ τοῦ Ἄλβιος ὁ Ῥῆνος περὶ τρισχιλίους σταδίους , εἴ τις εὐθυπορούσας ἔχοι τὰς ὁδούς · νυνὶ δὲ διὰ σκολιᾶς καὶ ἑλώδους καὶ δρυμῶν κυκλοπορεῖν ἀνάγκη .
Lemmas: γνώριμος δέ οὗτος καθίστημι ὁ ἔθνος πολεμέω πρός Ῥωμαῖος , εἶτα ἐνδίδωμι καί πάλιν ἀφίστημι ἤ καί καταλείπω ὁ κατοικία · ἄν πολύς δέ γνώριμος ὑπάρχω , εἰ ἐπιτρέπω ὁ στρατηγός ὁ Σεβαστός διαβαίνω ὁ Ἄλβις μετέρχομαι ὁ ἐκεῖσε ἀπανίστημι . νυνί δέ εὔπορος ὑπολαμβάνω στρατηγέω ὁ ἐν χείρ πόλεμος , εἰ ὁ ἔξω ὁ Ἄλβιος κατά ἡσυχία εἰμί ἀπέχω καί μή παροξύνω πρός ὁ κοινωνία ὁ ἔχθρα . ἄρχω δέ ὁ πόλεμος Σούγαμβρος πλησίον οἰκέω ὁ Ῥῆνος , Μέλων ἔχω ἡγεμών · ἐκεῖθεν ἤδη διαδέχομαι ἄλλοτε ἄλλος δυναστεύω καί καταλύω , πάλιν δέ ἀφίστημι , προδίδωμι καί ὁ ὅμηρος καί ὁ πίστις . πρός ὅς ὁ μέν ἀπιστία μέγας ὄφελος , ὁ δέ πιστεύω ὁ μέγας καταβλάπτω , καθά ὁ Χηροῦσκος καί ὁ οὗτος ὑπήκοος , παρά ὅς τρεῖς τάγμα Ῥωμαῖος μετά ὁ στρατηγός Ὀυᾶρος Κουιντίλλιος παρασπονδέω ἀπόλλυμι ἐκ ἐνέδρα . τίνω δέ δίκη ἅπας καί παρέχω ὁ νέος Γερμανικός λαμπρός θρίαμβος , ἐν ὅς θριαμβεύω ὁ ἐπιφανής ἀνήρ σῶμα καί γυνή , Σεγιμοῦν τε Σέγεστος υἱός , Χηροῦσκοι ἡγεμών , καί ἀδελφή αὐτός , γυνή δέ Ἀρμένιος ὁ πολεμαρχέω ἐν ὁ Χηροῦσκοι ἐν ὁ πρός Ὀυᾶρος Κουιντίλλιον παρασπόνδησις καί νῦν ἔτι συνέχω ὁ πόλεμος , ὄνομα Θουσνέλδας , καί υἱός τριετής Θουμέλιξ · ἔτι δέ Σεσίθακος , Σεγίμηρος υἱός ὁ Χηροῦσκοι ἡγεμών , καί γυνή οὗτος Ῥαμίς , Οὐκρόμηρος θυγάτηρ ἡγεμών Χάττοι , καί Δευδόριξ , Βαιτόριξ ὁ Μέλων ἀδελφός υἱός , Σούγαμβρος . Σέγεστα δέ ὁ πενθερός ὁ Ἀρμένιος καί ἐκ ἀρχή διΐστημι πρός ὁ γνώμη αὐτός καί λαμβάνω καιρός αὐτομολέω καί ὁ θρίαμβος πάρειμι ὁ φίλος , ἐν τιμή ἄγω . πομπεύω δέ καί Λίβα ὁ Χάττοι ἱερεύς , καί ἄλλος δέ σῶμα πομπεύω ἐκ ὁ πορθέω ἔθνος , Καοῦλκος Καμψανός Βρούκτεροι Ού̓σιψ Χηροῦσκοι Χάττοι Χαττουάριοι Λανύς Τουβάττιοι . διέχω δέ ὁ Ἄλβιος ὁ Ῥῆνος περί τρισχίλιοι στάδιον , εἰ τις εὐθυπορέω ἔχω ὁ ὁδός · νυνί δέ διά σκολιός καί ἑλώδης καί δρυμός κυκλοπορέω ἀνάγκη .